
Text rozhodnutia
Súd: Krajský súd Bratislava Spisová značka: 1S/1481/2012 Identifikačné číslo súdneho spisu: 1012206912 Dátum vydania rozhodnutia: 10. 10. 2013 Meno a priezvisko sudcu, VSÚ: JUDr. Nora Majerníková ECLI: ECLI:SK:KSBA:2013:1012206912.3 Uznesenie Krajský súd v Bratislave v právnej veci žalobcu: POHOTOVOSŤ, s.r.o., Pribinova 25, 811 09 Bratislava, zastúpený advokátom: doc. JUDr. Branislav Fridrich, PhD., advokát, so sídlom Gr?sslingova 4, 811 09 Bratislava, proti žalovanému: Slovenská obchodná inšpekcia, Prievozská 32, 827 99 Bratislava, o preskúmanie zákonnosti fiktívneho rozhodnutia žalovaného, takto r o z h o d o l : Krajský súd v Bratislave v y l u č u j e na samostatné konanie vedené na tunajšom súde po spisovou značkou 1S/1482/2012. o d ô v o d n e n i e : Žalobu doručenou dňa 22.08.2013 sa žalobca domáhal preskúmania fiktívneho rozhodnutia Ústredného inšpektorátu Slovenskej obchodnej inšpekcie, ktorým bolo potvrdené rozhodnutie Slovenskej obchodnej inšpekcie, Inšpektorátu SOI so sídlom v Bratislave pre Bratislavský kraj zo dňa 17.09.2012, pod sp. zn. : Spr I-10/2012.. Dňa 30.09.2013 bolo Krajskému súdu v Bratislave doručené oznámenie o úhrade súdneho poplatku a žiadosť o vylúčenie veci na samostatné konanie. Žalobca dňa 26.09.2013 vykonal úhradu súdneho poplatku za žalobu vo výške 70,- eur, podľa platobných inštrukcií zaslaných výzvou súdu vo veci 1S/1481/2012 ktoré spája viacero konaní. Žalobca k platbe uviedol poznámku, ktorá je spisovou značkou konania, ku ktorému bol súdny poplatok uhradený a ktoré žiada aby súd vylúčil zo spojeného konania vedeného pod sp. zn.: 1S/1481/2012 na samostatné konanie, pretože vec je potrebné samostatne prejednať a sú splnené všetky predpoklady na riadne pokračovanie v konaní. Podľa ust. § 247 ods. 1 O.s.p., podľa ustanovení tejto hlavy sa postupuje v prípadoch, v ktorých fyzická alebo právnická osoba tvrdí, že bola na svojich právach ukrátená rozhodnutím a postupom správneho orgánu a žiada, aby súd preskúmal zákonnosť tohto rozhodnutia a postupu. Na preskúmanie rozhodnutí a postupov sú vecne príslušné krajské súdy, ak zákon neustanovuje inak (§ 246 ods. 1 O.s.p.). Podľa ust. § 112 ods. 2 O.s.p. ak sa v návrhu na začatie konania uvádzajú veci, ktoré sa na spojenie nehodia, alebo ak odpadnú dôvody, pre ktoré súd veci spojil, môže súd niektorú vec vylúčiť na samostatné konanie. V predmetnej veci je nesporné, že žalobca sa žalobou doručenou Krajskému súdu v Bratislave dňa 22.08.2013 domáhal preskúmania rozhodnutia žalovaného a žiadosťou doručenou Krajskému súdu v Bratislave dňa 30.09.2013 sa domáhal vylúčenia veci 1S/1482/2012 na samostatné konanie. Preto súd s poukazom na ust. § 112 ods. 2 O.s.p. v spojení s § 246c veta prvá O.s.p. vylúčil 1S/1482/2012 na ďalšie samostatné konanie. Poučenie: Proti tomuto uzneseniu odvolanie nie je prípustné (§ 202 ods. 1 písm. a/ O.s.p.).

